CELEX: 32020D2199
Language: et
Date: 2020-12-08 00:00:00
Title: Poliitika- ja julgeolekukomitee otsus (ÜVJP) 2020/2199, 8. detsember 2020, millega nimetatakse ametisse Malis läbiviidava Euroopa Liidu ÜJKP missiooni (EUCAP Sahel Mali) juht (EUCAP Sahel Mali/2/2020)

23.12.2020   
               
               
                  ET
               
               
                  Euroopa Liidu Teataja
               
               
                  L 434/54
               
            
         POLIITIKA- JA JULGEOLEKUKOMITEE OTSUS (ÜVJP) 2020/2199,
         8. detsember 2020,
         millega nimetatakse ametisse Malis läbiviidava Euroopa Liidu ÜJKP missiooni (EUCAP Sahel Mali) juht (EUCAP Sahel Mali/2/2020)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 15. aprilli 2014. aasta otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), (1) eriti selle artikli 7 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Poliitika- ja julgeolekukomitee on otsuse 2014/219/ÜVJP kohaselt volitatud tegema kooskõlas aluslepingu artikli 38 kolmanda lõiguga EUCAP Sahel Mali poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu otsuse missiooni juhi ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 18. septembril 2017 vastu otsuse (ÜVJP) 2017/1780, (2) millega nimetati Philippe RIO EUCAP Sahel Mali juhiks 1. oktoobrist 2017 kuni 14. jaanuarini 2018.
                  
               
                     (3)
                  
                  
                     Nõukogu võttis 21. veebruaril 2019 vastu otsuse (ÜVJP) 2019/312, (3) millega pikendatakse EUCAP Sahel Mali volitusi 14. jaanuarini 2021.
                  
               
                     (4)
                  
                  
                     Philippe RIO volitusi EUCAP Sahel Mali juhina on korrapäraselt pikendatud, viimati kuni 31. detsembrini 2020 poliitika- ja julgeolekukomitee otsusega (ÜVJP) 2020/888 (4).
                  
               
                     (5)
                  
                  
                     Liidu välisasjade ja julgeolekupoliitika kõrge esindaja tegi 25. novembril 2020 ettepaneku nimetada EUCAP Sahel Mali juhiks Hervé FLAHAUT alates 1. jaanuarist 2021 kuni 14. jaanuarini 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Malis läbiviidava Euroopa Liidu ÜJKP missiooni (EUCAP Sahel Mali) juhiks nimetatakse alates 1. jaanuarist 2021 kuni 14. jaanuarini 2021 Hervé FLAHAUT.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. jaanuarist 2021.
         
         
            Brüssel, 8. detsember 2020
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 113, 16.4.2014, lk 21.
         
            (2)  Poliitika- ja julgeolekukomitee 18. septembri 2017. aasta otsus (ÜVJP) 2017/1780 Malis läbiviidava Euroopa Liidu ÜJKP missiooni (EUCAP Sahel Mali) juhi ametisse nimetamise kohta (EUCAP Sahel Mali/1/2017) (ELT L 253, 30.9.2017, lk 37).
         
            (3)  Nõukogu 21. veebruari 2019. aasta otsus (ÜVJP) 2019/312, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust (ELT L 51, 22.2.2019, lk 29).
         
            (4)  Poliitika- ja julgeolekukomitee 23. juuni 2020. aasta otsus (ÜVJP) 2020/888, millega pikendatakse Malis läbiviidava Euroopa Liidu ÜJKP missiooni (EUCAP Sahel Mali) juhi volitusi (EUCAP Sahel Mali/1/2020) (ELT L 205, 29.6.2020, lk 18).